לכבוד החברה לניהול קרן השתלמות לשופטים בע"מ

 (להלן: "החברה המנהלת")

**הצהרה והתחייבות לשיפוי**

**הואיל** ועל שם המנוח \_\_\_\_\_\_\_\_\_\_\_\_\_\_\_\_\_\_\_\_\_\_\_ז"ל, (ת.ז. \_\_\_\_\_\_\_\_\_\_\_ )להלן: ("המנוח") חשבון בקרן השתלמות לשופטים שבניהול החברה המנהלת, שמספרו \_\_\_\_\_\_\_\_\_\_\_\_\_\_\_ (להלן: "החשבון");

ו**הואיל** ועל פי מידע שנמסר לי מהקרן יתרת הכספים בחשבונו של המנוח בחשבונו בקרן הנה נמוכה מסך של 8,000 ₪ (להלן: **"כספי המנוח"**);

**והואיל** ולא ניתן בעניינו של המנוח צו ירושה ו/או צו קיום צוואה על ידי ערכאה מוסמכת בישראל, אף כי נפטר המנוח לפני למעלה משלוש שנים;

**והואיל** והנני בן זוג / בת זוג / הורה / ילד של המנוח (יש לסמן בעיגול את הקרבה המשפחתית המתאימה) ולמיטב ידיעתי הנני יורשו של המנוח על פי דין, ולאור זאת פונה אני לחברה המנהלת בבקשה למשוך את יתרת הכספים בחשבון, או חלקם (להלן: "כספי המנוח") וזאת על אף היעדר צו ירושה או צו קיום צוואה.

**לפיכך, אני הח"מ, מצהיר ומתחייב כדלקמן**:

1. למיטב ידיעתי הנני יורשו של המנוח על פי דין.
2. ידוע לי כי בהעברת כספי המנוח לידי מסתמכת החברה המנהלת על הצהרותיי והתחייבותי אלה.
3. היה והחברה המנהלת תידרש ו/או תחויב לשלם לאחר את כספי המנוח שהעבירה לידי, הרני מתחייב להשיב לחברה המנהלת, בתוך 7 ימים מיום קבלת דרישתה הראשונה, כל סכום שתידרש ו/או תחויב לשלם כאמור בצירוף הפרשי ריבית והצמדה או הפרשי תשואה, בהתאם לדרישת החברה המנהלת. כן הנני מתחייב כי אפצה ו/או אשפה את החברה המנהלת על כל נזק מכל מין וסוג שהוא שיגרם לה בעקבות פנייה ו/או חיוב כאמור, לרבות הוצאות כתוצאה מתשלום הכספים לידי כאמור.
4. אני מוותר בזאת כלפי החברה המנהלת על כל טענה, לרבות טענת התיישנות, זכות או ברירה המוקנית לי על פי כל דין, העשויה לפטור אותי מחובתי על פי כתב זה או אחרת.
5. כל הצהרותיי והתחייבויותיי אלה הנן בלתי חוזרות היות וזכויות החברה המנהלת תלויות בהן.
6. הצהרותיי והתחייבותי אלה תחולנה גם על מי שיבוא מטעמי או במקומי.

**פרטי המצהיר**

שם : \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ת.ז:. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_

**פרטי מאמת החתימה(עו"ד/נציג החברה המנהלת)**

שם : \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ת.ז:. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_

\* כל האמור בלשון זכר יש לראות כאילו נאמר גם בלשון נקבה, לפי העניין.